
Apsimetimas (dvasios ligos). 
| 


Apsimetimas (simuliacija) dvasios ligomis pažinti 
gana sunku, nes liguistas organas, vadinas, šiuo at- 
veju centralinė nervų sistema neprieinama mums be- 
tarpiai tyrinėti, todel spręsti apie jos defektus mes za- 
lime remdamiesi tik tais funkciniais reiškiniais, kurie 
juos seka. Jeigu, pav., žmogus skundžiasi plaučių 
liga, tai, aukšto šių dienų medicinos stovio dėka, tu- 
rime galimybės visapusiai jį ištirti (išklausant, išbarš- 
kinant, mikroskopo bei Rentgeno spindulių pagalba ir 
t.t.) ir gauti tam tikro supratimo apie įo skundimosi 
tikrumą. Visai kas kita būna, kai sutinkame bet ku- 
rią dvasios ligą. Čion anatomiškas nuo normos nu- . 
krypimo pagrindas mums nežinomas ir spresti apie 
nenormalumą tenka tik, remiantis to paties nenorma- 
lumo reiškimusi, kuris juk gali būti ir dirbtinis. Pav., 
žmogus linksmas, liūdnas, išsiblaškęs. ir t.t, bet vis 
tik mes čia negalime objektingai patikrinti šių jo 
dvasios reiškinių tikrumą bei nedirbtinumą, nes ne- 
įstengiame betarpiai ištirti jo centralinę nervų sistemą. 

Gyvenime įvairių atskirų dvasios reiškinių si- 
muliavimas sutinkama kiekviename žingsnyje: žmogus, 
pav., nuduoda linksmą ir be rūpesčių, tuo tarpu kai 
10 širdį liūdesys spaudžia, kad lig laiko paslėptų nuo 
savo artimųjų žinią apie brangaus asmens mirtį; el- 
gėta nuduoda liūdną bei nelaimingą, kad sukeltų sau 


Iš viršišdėstyto suprantama, kad apsimetimo ty- 
rinėjimas turi labai didelės praktiškos reišmės. 


II 


Silpnaprotiškumas yra neganėtino psichinės sfe- 
ros veikimo rezultatas, esąs ryšyje su smagenų vy- 
stymosi sustojimu arba iškrikimu.  Silpnaprotiškumas 
duoda didelio įvairumo tiek del dvasios veikimo ap- 
ribojimo laipsnio (kokybinio bei kiekybinio), tiek ir 
del jo nevienodumo, t.y. de! tik kai kurių dvasios. 
funkcijų stygimo arba jų apribojimo.  Silpraprotišku- 
mas gali būti įgimtas arba įgytas. Aukštesnis įgimto 
silnaprotiškumo laipsnis vadinama įgimta bepro- 
tybe (amentia congenita), kuri žymisi visišku bet 
kurių atitrauktų supratimų stygimu. Mažesnis įgimto 
silpnaprotiškumo laipsnis vadinama bukaprotybe 
(imbecillitas) arba paprastu silpnaprotiškumu 
(dementia corgenita).  Mažesniam silpnaprotiškumo 
laipsniui esant, nors ir galimi atitraukti supratimai, 
bet jie nepilni, nesiškūs ir menki. Jeigu greta ne: 
ganėtino psichinės sieros veikimo žmoguje pastebima 
taip pat ir kūno išsigimimo pažymių, tai toks stovis 
vadinama kretinizmu. 

Įgytas silonaprotiškumas žmoguje atsiranda del 
jo smsgenų liguistų atmainų arba atrofijos, todel jis 
vadinama antriniu silpnaprotiškumu, kuris glūdi tame, 
kad žmoguje, lig tol buvusiame visai sveiku, atsiranda 
užuomaršumas, nepaprastas, siekiąs net proto apte- 
mimo erzinimasis, psichikos nusilpimas, doros nu- 
puolimas ir t.t. 

Įgytas silpnaprotiškumas būna: 1) po galvos su- 
žalojimų (dementia traumatica), 2) senatvėje (dementia 
senilis), 3) progresyviam pamišėlių paralyžiui esant 
(dementia paralytica), 4) chroniškuose girtuokliuose, 
mortininkuose ir kokaininkuose (alkoholininkų, mor- 
tininkų ir kokaininkų dementia), 5) kartais po melan- 

cholijos, manijos ir aštraus haliucinatorinio pamišimo 
ip “t.t. 

Silpnaprotiškumą privalo tyrinėti ne analizišku, 
bet sintezišku būdu, t.y. ne analizuojant bet kurį 
įvykį iš silpnapročiu gyvenimo, bet darydami išvadų 

iš daugelio jo gyvenimo atsitikimų. 


Apsimetimas yra sąmoningas tiesos iškreipimas, 
simptomų nudavimas ir stengimasis ką nors jais ap- 
gauti. Suprantama, kad, kur nėra aiškaus sąmonin- 
gumo arba jeigu jis yra tik užuomazgos stovyje, ten 
negali būti apsimetimui patogių sąlygų. Silpnaprotis 
negali aiškiai įsivaizduoti nei apsimetimo tikslo, nei 
priemonių jį atsiek:i; jam trūksta taip pat susivaldymo 
bei valios stiprumo, kad tiksliai ir ilgokai inscenuotų 
bet kuriuos dvasios reiškinius. Jeigu ir sutinkama ap- 
simetimas silpnapročių tarpe, tai jis yra dažniausiai 
patologiškas ir reiškiasi paprastai to paties silpnapro- 
tiškumo išpūtimu ir net ne pilnu, bet tik tų jo simp- 
tomų, kuriuos lengviau nuduoti. Pav., silpnaprotis 
apsimetėlis nuduoda, kad jis visai nieko nežinąs ir 
nieko nesuprantąs; tai, žinoma, nuduoti jam nesunku, 
nes ištikrųjų jis žino ir supranta labai maža. To- 
kiais atvejais apsimetama arba tikslu save apsaugoti, 
arba, kas dar dažniau būna, kitiems patarus, kai 
silpnaprotis yra jų įrankis. 


Silpnapročių apsimetimas atsižymi ypatingu vie- 
nodumu bei kvailumu, kas aiškiai rodo tikrą jų proto 
menkumą. Juo silpnesnis apsimetėlio dvasios stovis, 
juo netikesnis bei menkesnis būna jo apsimetimas; ir 
priešingai, juo arčiau silpnaprotiškumas stovi prie nor- 
malaus tipo, juo daugiau galimas paprastas apsime- 
timas.  Silpnapročių susivaldymo bei valios sumenkė- 
jimas neretai pasikeičia dideliu užsispyrimu, kurio 
pagalba jie kartais gali gana vykusiai atlikti bet kurį 
neperdaug gudrų apsimetimą. 


Silpnapročių skaičiun reikia priskirti taip pat ir 
kurčiai-nebyliai iš prigimimo arba iš mažens, negavu- 
sieji tam tikro auklėjimo. juose, kaip ir silnapro- 
čiuose, organiškai trūksta kai kurių supratimų bei įsi- | 
vaizdavimų apie išorinį pasaulį.  Kurčiai - nebyliai ne- 
pasitikėdami žiūri į aplinkinius; juose gali atsirasti 
įvairios rūšies dvasios susierzinimų ir geidulių, viršy- 
įančių normos ribas ir atimančių nuo jų susivaldymą. 
Tokių aiektų įtakoje kurčiai nebyliai gali atlikti įvairių 
nusikaltimų (smurtų, žmogžudybių ir t. t.). 

Kurčiai- nebyliai iš prigimimo arba iš mažens, 
negavę tam tikro auklėjimo, laikomi visai nepakalti- 
namais. Klausimas apie tam tikrai išauklėtų kurčių - 
nebylių nepakaltinamumą sprendžiama, atsižvelgiant į 
jų proto išsivystymo laipsnį. Tačiau kurtumas - neby- 
lumas visumet privalo būti svarbia priežastimi jiems 
bausmei palengvinti. 

Kurtumo -nebylumo simuliavimas neretai sutin- 
kamas. Jis pažinti galima sulig tų perdėjimų, kuriuos 
tokiais atvejais paprastai apsimetėliai naudoja: pav., 
jie nuduoda, kad visai nejaučia grindų drebėjimo, kai 
užpakaly jų kas nors trepsi, arba jiems prie dantų 
prikišto kamertono drebėjimų; jie taip pat vengia tarti 
bet kokių garsų. 

Bet tikresni kuriumo-nebylumo pažymiai yra 
gerai juose išsivysčiusi mimika ir skaudėjimo jautrumo 
sumenkėjimas veide bei viršutinėje liemens dalyje. 

Gana arti prie silpnaprotiškumo yra ir tie liguisti 
stoviai, kuriems esant, dvasios veikimo nusilpimas pa- 
stebima tik kurioj nors vienoj srityj, kitose gi srityse 
žmogus lieka normalus. Čion galima priskirti moralis 
ir pirminis pamišimai. 

Moralis pamišimas (moral insanity), tikrai sakant, 
nėra liga, bet tik organiškas žmogaus trūkumas aukš- 
tesnių supratimų (apie garbę, prievolę, dorą ir k. t.), 

kuriais, bendrai imant, remiasi jo santykiai su kitais 
žmonėmis ir išoriniu pasauliu. 

Moraliai pamišusieji, gyvenimo prityrimo arba 
įgyto mokslo dėka, gali turėti visai teisingų teoretiškų 
sanprotavimų ir sprendimų apie aukštesnius suprati- 
mus, kas profanų akyse maskuoja organišką jų ydą. 
Moraliai pamišusieji visai netinka taikiam bei protin- 
gam gyvenimui visuomenėje ir jai yra labai pavojingi. 
Savo egoistiškiems tikslams pasiekti jie visai šaltai, be 
jokio sąžinės graužimo, griebiasi visokių gudrumų, 
suktybių, melo, apgauliojimo ir apsimetimo.  Patolo- 
giškas moraliai pamišusiųjų elgimosi būdas tampa 
aiškus, kai įrodyta jų kilmė iš tėvų, sirgusių pami- 
šimu, alkoholizmu, epilepsija ir k. t., ir funkciniai jų 
išsigimimo pažymiai iš mažens. 

Moraliai pamišusiuosius reikia griežtai skirti nuo 
įpratusių nusikaltėlių, į kuriuos jie labai panašūs: vieni 
ir kiti papildo prasižengimus, nesikarščiuodami ir be 
jokių sąžinės išmėtinėjimų. Tačiau reikia turėti ome- 
nyje, kad įpratę nusikaltėliai tampa toki ne išsyk, o 
palengva, pamažu, blogų pavyzdžių bei įpročių įtakoje; 
moralis gi pamišimas apsireiškia iškarto, iš mažu- 
mėlės, t. y. tuomet, kai apie blogus pavyzdžius bei 
įpročius dar negali būti kalbos. Moraliai pamišusieji 
net vaikų amžiuje visai nepataisomi. 

Iš viso, kas pasakyta, gana aišku, kad moraliai 
pamišusieji negali būti atsakomingi už savo veiksmus 
ir juos nereikia bausti, bet tik izoliuoti. 

Pirminis pamišimas arba paranoja žymisi užsi- 
spyrusiomis bei nuolatinėmis klejojančio idėjomis. 
Paranojininko galvoje jos sistematizuojasi, logingai de- 
rinasi ir visai keičia jo asmenybę ir atmaino jo san- 
tykius su išoriniu pasauliu.  Klejojančio idėjoms įvyk- 
dinti, paranojininkas griebiasi įvairių gudrumų, melo, 
apgaulės ir apsimetimo, visai teisingai sanprotaudamas 
ir logingai galvodamas. Todel tokie ligoniai labai da- 


8 


žnai visai nepripažįstama pamišėliais, o laikoma tiktai 
įuokdariais, originalais ir fanatikais. Tačiau šių ne- 
normalumų liguistas pagrindas paaiškėja, jeigu imama 
domėn, kad ligoniai linkę į juos jau iš mažens ir kad 
jie turi liguistą paveldėjimą, būtent: jų tėvų alkoho- 
lizmą, isteriją, epilepsiją, dvasios ligas ir t. t. 

Atsižvelgiant į klejojančio idėjų būdą, pirminis 
pamišimas skirstoma į daug rūšių; iš jų ypatingai 
svarbios reikšmės turi persekiojimo manija 
(paranoia persecutoria), kuri glūdi tame, kad ligonis 
visur mato grąsinimą savo garbei, sveikatai bei gyvy- 
bei. Užtat, gindamasis nuo įsivaizduotų priešų, jis 
pats gali ne tik gintis, bet ir užpulti juos ir aplinki- 
niams daryti žalos. 

Tos trumpalaikės ligos, kurias seka žymus są- 
monės aptemimas bei iškrikimas, pav., epilepsinės psi- 
chozės, maniakalis bei melancholinis smarkavimai ir 
kt. t., visai nesuderinamos su bet kokiu apsimetimu. 
Tokiais atsitikimais spręsti apie priepuolių būdą nėra 
galimybės, nes minėtos ligos palieka po savęs visišką 
amneziją, kas gali net skiriamuoju jų pažymiu būti. 

Sių ligų išimtimi yra Aaliucinacinė psichoneurozė 
(dysnoia deliriosa), kurios bėgis yra ilgesnis Charak- 
teringa šios ligos ypatybė yra žymi ligonio minčių 
painiava. Tačiau, pasveikss,'jis pilnai užlaiko atmin- 
tyte buvusį savo liguistą stovį ir net gali savo tuolai- 
kiniuose pergyvenimuose orientuotis. Greta to ligo- 
nyje pasilieka sąmonės sumenkėjimas ir asociacijų 
iškrikimas. Šiai ligai esant. kartais galima tėmyti 
panašius į apsimetimą reiškinius: ligonis lyg ir sten- 
giasi vaidinti vieną ar kitą rolę, pav., karo vado, dva- 
sininko, pirklio ir kt.; jisai supranta, kad buvo pami- 
- šęs, bet, jo žodžiais, jis jau esąs visai sveikas.  Ta- 
čiau, imant domėn, kad ligonis turi dar iliuzijų, ku- 
rios atsiranda visai netikėtai ir keičia viena kitą be 
jokio tam tikro nuoseklumo, ir kad jame negalima 

pastebėti noro ką nors suklaidinti, reikia pripažinti, 
jog šiuo atveju apsimetimas yra grynai patologiškas 
įvykis. 

III 


Apsimetimui atsirasti visai kitos sąlygos būna, 
„toms dvasios ligoms esant, kurias neseka sąmonės 
iškrikimas; O priešingai, kur šioks toks Sąmonės a'š- 
kumas yra lyg ir charakteringa jų ypatybė. Čia taip 
pat užsilieka kiek gabumo logingai mąstyti ir save 
tėmyti. Rodos, šios visos sąlygos turėtų sutverti 
atatinkamą pag indą apsimetimui iškilti, vienok, tikre- 
nybėje, tokiems susirgimams esant, <apsimetimas, pil- 
noje to žodžio prasmėje, labai retai sutinkamas, 0 
daug dažniau galima tėmyti tik patologiška jo forma. 

Iš šios rūšies ligų tarpo pirmoj eilėj reikia pa- 
statyti melancholiją, kaip tipingiausią. Prispaustas ūpo 
stovis ir lėtesnė minčių eiga yra šiai ligai charakte- 
ringa ir taip pat yra priežastis klaidingoms idėjoms 
atsirasti, kurios duoda tokių pat klaidingų išvadų; Są- 
monės aiškumas čia pasilieka. 

Melancholininkai paslaptingi, įtarią, nejudrūs; jie 
liguistu karštumu rūpinasi savimi ir nuolat analizuoja 
savo dabartį bei praeitį, stengdamiesi rasti ten ir apy- 
stovose savo įsivaizduojamųjų kančių bei nelaimių 
priežastis. Juose taip pat tėmijama liguisto palinkimo 
perdėti savo ydas bei nepasisekimus ir nušviesti įuos 
kuo blogiausiai. Tas ir duoda kartais pamato melan- 
cholininkuose įtarti apsimetimą, nes jų pasiskundimai 
ir savęs kaltinimai ištisai neatatinka tikrenybei, del ko 
juos ir galima laikyti sąmoningu melu. 

Melancholininkas savyje randa įvairių ligų, savi- 
nasi nebūtus prasižengimus ir t.t. Bet visa tai didžiu- 
moje atvejų daroma ne tikslu ką nors apgauti, bet tik, 
„kad save pažeminus.  Melancholininkas dažniausiai 
pats tiki savo ydomis bei nelaimėmis ir kankinasi del | 


| gagaą: 
Kr 
Ei 
Ėu- 

jų.  Patologišką melancholininko apsimetimo būdą ne- 
sunku pažinti, turint galvoje liguistą įo palinkimą per- 
dėti ir jo prasimanymus. Melancholininko žodžiai ir 
veiksmai perdėm ne tik neturi bet kurio tikslo ką nors 
laimėti, bet galėtų jam net kenkti, jeigu juos laikytu- 
mėm tikrais 

Melancholija kartais ligonio išorinių įspūdžių, 
skaudžių prisiminimų ir taip vadinamos širdgėlos 
(anxietas praecordialis) įtakoje gali laikinai paaštrėti 
ir smarkavimu virsti arba ji įgauna chroniškos eigos 
ir tampa antriniu silpnaprotiškumu. 

Melancholijai -priešinga liga yra manija, kuri žy- 
„misi ūpo pakilimu ir minčių eigos sustiprėjimu bei pa- 
greitėjimu; greta to ligoniuose yra doros bei etikos 
sulaikančių supratimų nusilpimas arba net galutinis jų 
trūkumas. . 

Maniakai' labai panašūs į girtus žmones; jie be 
galo linksmi, nesivaržą, ekscentriški ir linkę į visokius 
išdykimus; jie pirmiausia stengiasi patenkinti savo |i- 
guistai sustiprėjusius įgimtus palinkimus, pav.: palei- 
stuvauti, be gėdos veikti, patikusius daiktus vogti, žo- 
džiu bei veiksmu kitus įžeisti ir t. t. 

Maniakų apsimetimas paprastai nesikoncentruoja 
ilgesniam laikui kurioje nors vienoje idėjoje, yra gry< 
nai atsitiktinas ir greičiau panašus į linksmą, o kartais 
ir į piktą juoką, negu į motivuotą veiksmą tikslu ką 
nors pasiekti; tuo ir reiškiasi jo patologiškas būdas. 

Manija laikinai gali paaštrėti ir smarkavimu virsti; 
kartais ji gauna chroniškos eigos ir tampa antriniu 
silpnaprotiškumu. Taip melancholijai, taip ir manijai 
esant, gali būti laikinų pablogėjimų ir pagerėjimų; 
aiškesniuose šių ligų tarpuose apsimetimas, žinoma, 
labiau galimas. 

Didelio panašumo į maniją savo reiškimusi turi 
alkoholizmas. Ši liga yra chroniški smagenų plėvių 
uždegimo pakitėjimai ir vis didėjanti smagenų žievės 

atrofija. Cion taip pat, kaip ir manijai esant, pir- 
miausia sugenda dorą bei etiką užlaikantieji supratimai, 
del ko alkoholininkas, savo egoistiškiems tikslams pa- 
siekti, paprastai meluoja, apgaudinėja, apsimeta ir 
atlieka įvairių nedorų ir begėdiškų veiksmų, kaip sa- 
koma, visai nerausdamas, t. y. nejausdamas jokio 
nesmagumo, gėdos bei sąžinės graužimo. Be to, alko- 
holininkuose dar sugenda jausmų supratimai, del ko jie 
tampa nepaprastai susierzinę ir linkę į visokius afektūs 
bei impulsingus veiksmus (įžeidimai, sumušimai, žmog- 
žudystės ir kt.). Greta to alkoholininkuose vis labiau 
silpsta valia, /užtat jie negali mesti savo pragaištingą 
įprotį (girtuokliavimą), negali atsilaikyti prieš blogus 
pavyzdžius ir lengviau patenka traukiančių juos į blogą 
ištvirkėlių įtakon. (Galų gale alkoholininkuose atsi- 
randa klaidingų jausmų (ypač regėjimo bei klausos), 
„baltoji karštligė (delirium tremens), kuri žymisi bendru 
drebėjimu bei haliucinacijomis, alkoholinė epilepsija su 
svaiguliais, nuomariais ir mešlungiais, paprastai užei- 
nančiais po didelių girtuokliavimų, ir smarkus klejo- 
jimas su visišku užuomaršumu. Pagalios perdidelis 
alkoholio vartojimas veda prie ankstybos tiek tiziškos 
tiek ir psichiškos senatvės (senium praecox). 


Imdami domėn tuos gilius pakitėjimus, kuriuos 
daro alkoholis žmogaus smagenyse, mes alkoholizmą 
turime laikyti nepaprastu geiduliu, bet sunkia dvasios 
liga, kuri galima išgydyti tik jos pradžioje, t. y. tuomet, 
kai dar nespėjo įvykti gilių atmainų smagenyse, 0 yra 
tik chemiškų procesų ir indų iškrikimų. Iš to aišku, 
kad alkoholininkai gali būti atsakomingi už savo veiks- 
mus tik savo ligos pradžioje, po to juos. kaipo visuo- 
menei pavojingus asmenis, privalo jau nebausti, bet 
tik izoliuoti. 


Alkoholio veikimas itin baisesnis, kad jis kenkia 
ne tik pačiam alkoholininkui, bet atsiliepia taip par it 

jo kartoje, kuri gimsta mažai gaivi ir su paruošta 
idiotizmo, epilepsijos bei dvasios ligų užuomazga. 

Alkoholizmo žala visuomenei ištikrųjų baisi: sta- 
tistika rodo, kad apie 509/5 visų prasikaltimų ir apie 
280/5 visų dvasios ligų įvyksta alkoholio dėka. 

Didelis alkoholio pavojus visuomenei yra ir 
tame, kad jis bendrai priimtas ir visur vartojamas; 
perdidelis svaiginamųjų gėralų vartojimas laikoma yda 
tik tuomet, kai jis nueina jau pertoli: pav., kasdien 
gerti po kelis degtinės stiklelius arba gerai įsigerti del 
kurios nors šventės, mūgės arba iškilmės visai nelai- 
koma nuodėme; priešingai, priimta laikyti ypatingu 
didvyriškumu pasigerti ir pridirbti visokių neperdidelių 
paikysčių; girtam daug dovanojama. Vaišingas šeimi- 
ninkas verčia savo svečius daugiau gerti, nesuprasdamas 
to, kad tuo būdu jis lyg ir maloniai kviečia juos tapti 
idiotais. Daugelis valstybių, remdamiesi ekonomiškais 
pobūdžiais, vienaip ar kitaip palaiko svaigalų vartojimą, 
užmiršdamos tai, kad tuo keliu jos stato savo valstybės 
rūmą ant supuvusių pamatų. 

Bet paskutiniu metu visuomenė vis labiau ima 
suprasti baisų alkoholio kenksmingumą ir stengiasi 
griebtis prieš jį griežtesnių priemonių: Rusijoje ir Jung= 
tinėse Šiaur. Amer. Valstijose svaigalų vartojimas visai 
uždraustas; daugelyje šalių nepilnamečiams (iki 21 m.) 
draudžiama vartoti svaiginamieji gėralai; steigi+xma ne 
tik formalių, bet tikrų blaivybės draugijų, alkoholinin- 
kams gydyklų, prieglaudų ir t. t. 

Reikia tikėtis, kad šiuos kilnius sumanymus 
stengsis sekti ir kitos kultūringos Europos tautos. 

Analogiško, nors ir silpnesnio, veikimo žmogui 
turi taip pat ir ilgalaikis bei įprastas morfio ir kokaino 
“vartojimas. Mortinininkai bei kokainininkai laikomi 
nepakaltinamais tik tada, kai įrodytas juose liguistas 
moriio ir kokaino reikalingumas ir kai konstatuota kūno 
bei psichikos nusinuodymo šiais nuodais vystymosi 

simptomų, rodančių į pastovius organiškus smagenų 
pakitėjimus. 
IV. 


Išsigimimas arba degeneracija yra sulaikyme 
arba iškreipime žmogaus kūno bei dvasios vystymosi; 
jisai gali pareiti iš blogų gyvenimo sąlygų, galvos su- 
trenkimų, kai kurių ligų (smagenų uždegimas) ir t. t.; 
bet dažniausiai išsigimimas yra tėvų paveldėjamojo 
perdavimo vaikams įvairių nenormalumų, ligų ir pa- 
linkimų į jas rezultatas. Toks perdavimas yra visiškai 
neišvengiamas: „obuolys nuo obelies netoli terities“, 
sako liaudies patarlė, paremta daugelio šimtmečių 
gyvenimo pastebėjimais, ir šį posakį pilnai tvirtina 
mokslo tyrinėjimai. 

Atskirų visuomenės narių išsigimimas veda prie 
tautos išsigimimo ir prie lėto, bet tikro jos išnykimo; 
tačiau, prieš išnyksiant, išsigimusi tauta paprastai pa- 
kliūva vergijon (politinėn ar ekonominėn) tai tautai, 
kuri sveikiau ir geriau užsiliko, pav.: janki, anglai, 
žydai ir kt. Todel kiekviena kultūringa tauta savo 
apsaugos tikslu privalo kovoti, kaip tik gali, su baisiu 
išsigimimo pavojumi. 

Asmens, turį psichiškų trūkumų pažymių, įstaty- 
mais privalo nustoti teisės apsivesti (ištekėti) ir vaisintis. 
Kartais, kai negalima tikėti, kad degeneratas išpildys 
šį protingą įstatymų reikalavimą, nereikia sustoti net 
prie vyrų kastravimo ir prie moterų kiaušdėčių paša- 
linimo. Laikyti ši priemonė žiauria būtų bereikalingas 
"ir nesuprantamas jausmingumas. Juk įstatymai patei- 
sina net žmogžudystę, įvykusią ginantis; juk leidžiama 
mirties bausmė tikslu apsaugoti visuomenę nuo pavo- 
įingų bei nepataisomų nusikaltėlių ; juk valstybių nepri- 
klausomybei ir reikalams apginti vedama žiaurūs karai, 
kuriuose žūva ' daugybės žmonių. Ką gali reikšti, 
palyginus su visomis tomis baisenybėmis, keliato de- 

šimčių arba šimtų visuomenei pavojingų degeneratų 
kastravimas? Einant įstatymais, vaisintis turėtų teisės 
tik fižiškai bei psichiškai sveiki asmens, ką kiekvienu 
atveju privalo spręsti griežtas ir bešalis medikų ap= 
žiūrėjimas. 

Psichinės sferos išsigimimo  reiškimaisi labai 
įvariūs ir žymisi stebėtinu tikro protavimo ir liguisto 
idėjų bei pojučių iškreipimo mišiniu.  Degeneratai 
gali suprasti ir spręsti apie savo elgesius, bet neįstengia 
sulaikyti savo liguistus traukimus. Psichiškas: išsigi- 
mimas yra lyg ir perėjimas iš sveikatos į ligą; jo 
atvejus sisteminti arba įsprausti į kuriuos nors kliniškų 
formų rėmus visai negalima; „kiekvienas šioj kryptyj 
bandymas veda paprastai ne prie klausimo išspren- 
dimo, bet dar labiau jį painioja. Tačiau išsigimimo 
dirvoje yra liguistų stovių, kurie vis tik turi maždaug 
tam tikrų charakteringų savybių ir, taip sakant, nuosavą 
fizionomiją. Čia priguli: epilepsija, isterija, neurastenija 
ir lytiniai iškrypimai. 

Epilepsija yra sunki bendra neurozė, kuri nusi- 
tąsia 'paprastai visam gyvenimui ir reiškiasi ne tik 
atskirais priepuoliais, bet ir nenormalumais priepuolių 
tarpuose. 

Epilepsinis priepuolis žymisi sąmonės nustojimu, 
veido išblyškimu, toniškais, o vėliau kloniškais mėš- 
lungiais (nuolat greitėjąs raumenų drebėjimas), arterijų 
spazmu (prispaustas pulsas) ir mėšlungio reiškinių 
viešpatavimu vienoj kūno pusėj. Priepuolis baigiasi 
giliu miegu su vyzdžių išsiplėtimu, nereaguojančių į 
šviesą, pilnu nejautrumu į erzinimus, refleksų nustojimu 
ir amnezija. Iš šio trumpo aprašymo aišku, kad 
epilepsinį priepuolį nuduoti beveik visai negalima, nors 
„tai dažnai bandoma. 

Atskirų epilepsinių priepuolių tarpuose štai kas 
pastebima: nepaprastai greitas susierzinimas, doros ir 
proto nusilpimas, trumpalaikės haliucinacijos, įkirios 

klejojančio idėjos ir sąmonės atbukimas bei aptemi- 
mas. Šie psichinės sieros pasikeitimai kartais kursto 
epilepsininką prie smurto veiksmų ir atveda jį į teisia- 
mųjų suolą. 

Norint įrodyti tarpepilepsinių stovių nedirbti- 
numą, reikia išaiškinti: 1) ar šiuo atveju „yra įgimtas 
ar trauminis palinkimas (kartais gali būti išgąstis)? 
2) ar nepastebėta anksčiau epilepsinių priepuolių, apal- 
pimų, konvulsijų, lunatizmų ir t. t.P 3) ar tiriamasis 
atsimena tai, ką jis yra padaręs? 

Epilepsininkai laikoma nepakaltinamais tik tuomet, 
kai nusikaltimo metu juose pastebėta nors ir trumpa- 
laikis psichinis iškrikimas (haliucinacijos, klejojimas ir 
kt.). Jeigu gi to nėra, tai vis tik jiems reikia sumažinti 
bausmė, nes negalima pripažinti, kad jie yra psichiškai 
visai sveiki. 

Isterija užima vietą tarp dvasios sveikumo ir 
liguistumo. Čion greta paprastų normalių žmonių 
savybių bei ydų (ūpo nepastovumas, kaprizai, užgaidos, 
melagingumas ir kt.) tenka tėmyti taip pat daugelį 
liguistų stovių (įtartini aiektai, iškrikę patraukimai, 
valios nusilpimas, klaidingos vaizduotės, jausmų atbu- 
kimas ir kt.). Bet kas isterijai ypač charekteringa — 
tai liguistas, įkirus, nenugalimas ir lyg instinktingas 
ligonių palinkimas perdėti, meluoti ir apsimesti. Rei- 
kalingumas apsimesti isterininkų tarpe toks didelis, kad 
jie geriau vykusiam jo inscenavimui griebiasi sukla= 
stojimų, visokių ligų padirbimo savyje ir net savo 
kūno sužalojimų. Be to, isterijai kaip ir epilepsijai 
esant, nors kiek rečiau ir silpniau sutinkama trum- 
palaikių dvasios iškrikimų, kurie kartais gali kartotis 
arba užsitęsti ilgesniam laikui — tai bauginančio būdo 
haliucinacinis isterinis klejojimas, ilgesio antpuoliai, 
persekiojimo manija ir kt. 

Visa tai neretai kursto isterininkus veikti prieš 
įstatymus. Paprastai jie atsakomingi už savo elgesius 

ir laikomi nepakaltinamais tik tada kai įrodyta, jog 
nusižengimas papildytas dvasios iškrikimo stovyje. Vie- 
nok, turint galvoje isterijos liguistą pagrindą, isteri- 
ninkus vertėtų lengviau bausti. 

Neurastenija arba nervų sistemos susivaldymo 
silpnybė yra chroniška bendra neurozė, esanti tarp 
dvasios sveikumo ir liguistumo. Neurastenijai charak- 
teringa ligonio perdidelis liguistas įspūdingumas ir 
erzinimasis, įkirios idėjos bei įsivaizdavimai ir proto 
aptemimo bei liguisto beatmintingumo antpuoliai, ne- 
palieką po savęs beveik jokio atminimo. Neurastenijos 
dirvoje gali taip pat vystytis laikinosios psichozės, kaip 
antai: silnaprotiškumas, jausmų kleja, ipochondrija 
ir kt. 

Neurastenininkas laikomas nepakaltinamu tik 
tuomet, kai jis padarė prasižeugimą, būdamas proto 
aptemimo bei užuomaršos stovyje. Tačiau, turint 
omenyje organišką neurastenijos pagrindą, neuraste- 
nininkus reikia lengviau bausti, kaipo asmenis psichiškai 
nevisai normalius. 

Neurastenijos simuliacija vargu kada praktikuo- 
jama, nes ši liga labai jau priprasta ir apsimetėliui 
mažai teduoda vilties ką nors laimėti. Dažniau gali 
būti neurastenijos disimuliacija, kai žmogus nori užimti | 
kokią nors atsakomingą vietą, pav. gelžkeliačio, ir 
slepia savo ligą, kurią seka laikinė užuomarša. Tokia 
galimybė visuomet reikia turėti galvoje, tikrinant asmenų, 
norinčių užimti atsakomingas vietas, sveikatos stovį. 

Lytiniai iškrypimai, kurie degeneratuose pas- 
tebimi, turi didelės diagnostiškos, o kartais ir teismo 
mediciniškos reikšmės; jie būna šių rūšių: 1) visiškas 
lytinio traukimo trūkumas, atsiliepiąs į degenerato 
doros bei socialių supratimų tvėrimąsi; 2) peranks- 
tybas lytinio traukimo atsiradimas, kuris paprastai prie 
onanizmo veda; 3) lytinis traukimas apsireiškia nepa- 

- prastai dideliu smarkumu, kas dažnai veda prie prasi- 

žengimų prieš dorą (išžaginimas, pederastija ir kt.); 
4) lytinis traukimas yra iškraipytas: arba prie kitos 
lyties asmenų (sadizmas, mazochizmas, fetišizmas), 
arba prie tos pačios lyties asmenų (uranizmas, triba- 
dija). 

Patogioms auklėjimo bei gyvenimo sąlygoms esant, 
degeneratai gali užlaikyti savo dvasios pusiausvirą ir 
atrodyti sveikais. Vienok paprastai tas jiems labai 
retai pasiseka, nes del įgimtų ydų ir palinkimo prie 
girtuokliavimo, paleistuvavimo ir t.t. jie ardo savo ir 
be to jau silpną nervų sistemą ir savimi didina nusi- 
kaltėlių bei pamišėlių skaičių. 

Degeneratai gali būti sąmoningi, darbštūs, gali 
turėti normalių valios pajėgų ir kitų sveikų žmonių 
savybių, ko dėliai jų teisės negalima aprėžti, vadinas, 
jie negali būti laikomi nepilnateisiais. Tame tai svar- 
biausiai ir slepiasi degeneratų pavojingumas visuo- 
menei. Tikras pamišėlis izoliuojama bepročių namuose 
arba atiduodama giminių globon; jam  nepavedama 
jokių svarbių pareigų, juo nepasitikima, įo saugojimasi, 
delto jis ir negali visuomenei kenkti. O degeneratas 
ligi laiko naudojasi visomis piliečio teisėmis, gali užimti 
atsakomingas vietas, jo nesisaugojama, juo pasitikima. 
Bet anksčiau ar vėliau, nepalankioms apystovoms 
susidėjus, jame gali atsibusti įgimti blogi palinkimai 
ir jisai tampa išdaviku, vagimi, šnipu, žmogžudžiu, 
plėšiku ir t. t., arba, visuomenei geresniu atveju, išsyk 
suserga by kokia smarkia dvasios liga ir pakliūva į 
bepročių namus. 

Degeneratų tarpe paprastai pastebimi šie blogi 
palinkimai: melagingumas, egoizmas, beširdiškumas, 
nepaprastai didelis susierzinimas, žiaurumas, doros 
nupuolimas ir t. t. Visos nurodytos neigiamos dege- 
neratų savybės duoda labai patogios dirvos apsimetimui, 
kurį jie, gerai apsvarstę, tvirtai, visai sąmoningai ir, 
aktingai valiai reiškiantis, vykdo. 

Dažniausiai degeneratų apsimetimas nelaikoma 
patologiniu reiškiniu; jį priimta laikyti patologiniu tik 
tada, kai prie jo prisideda dar klaidingi jausinai, iliuzijos 
ir klejojančios idėjos. Bet, jeigu atydžiau įsižiūrėsime 
į visą degenerato gyvenimą, tai pastebėsime, kad jis 
meluoja, apsimeta, širsta ir t. t. toli gražu ne visuo- 
met savo naudai, bet dažniau tik taip sau, o kartais 
net savo blėdžiai. Visa tai rodo patologinį degenerato 
apsimetimo bei elgimosi būdą. 

Neišvengiama išsigimimo ypatybė yra visiškas jo 
neišgydomumas, ir tame nėra nieko stebėtino, nes 
išsigimimas rišasi su kaž kokiais, mums nevisai su- 
prantamais kitėjimais centralinėje nervų sistemoje. 
Auklėjimo, dresiravimo ir psichiškos dietos keliu mes 
galime, tiesa, kiek suminkštinti išsigimimo reiškimąsi, 
bet tuo bus pasiekta tiktai didesnio degeneratų prisi- 
taikinimo prie gyvenimo sąlygų, — 0 ne daugiau. 

Mes neįstengiame įdėti į liguistą degenerato dva- 
sią tų normalių jausmų, kurių jam organiškai trūksta, 
taip lygiai kaip negalime vienakį priversti, kad jis matytų 
nesančia akimi, arba šlubą — gerai vaikščioti. 

„Kuprotą lenta ištaisys“ — vykusiai, bets kaudžiai 
ištvirkėlius- išsigimėlius charakterizuoja liaudies patarlė 
— ir su tuo negalima nesutikti. 

Degeneratas tai tos tautos produktas, kurioje 
jis gyvena; tai liguistas jos ydų bei trūkumų įkūnijimas, 
kuriuos kenčia jį pagimdžiusi visuomenė ir kurie jame 
del nevykusios lytinės jungties maksimalėje kiekybėje 
susikoncentravę. Del to mes privalome būti teisingi 
kas del degeneratų; mes privalome atminti, kad di- 
džiumos jų ydų mes patys esame kaltininkai; mes 
"privalome ne kęsti degeneratų, bet užjausti jiems; ne 
„bausti juos, bet izoliuoti. 

Gyvulių augintojai šiuo atžvilgiu stovi kur kas 
aukščiau už mus, nes jie sistemingai rūpinasi pagerinti 

savo auklėtinių veislę. Je neišmetinėja, pav., paršui, 
kad jis menkai tunka, arba karvei, kad ji mažai pieno 
duoda, bet vykusiais poravimais stengiasi pašalinti 
viršminėtus trūkumus. 

Mes nuo to dar labai tolymi; mes šiuo svarbiu 
dalyku veikiame užmerkę akis ir del to gauname labai 
apverktinų rezultatų — perpildytų kalėjimų ir bepročių 
namų. 

